Toshkent shahar Shayxontohur tumani Furqat ko‘chasida 4 ta mashina ishtirokida YTH sodir bo‘ldi. Foto: Toshkent shahar IIBB YHXB Toshkent shahar IIBB YHXB axborot xizmati xabariga ko‘ra, 2023 yil 8 aprel kuni soat 9:00 larda Lacetti, Nexia 3, Nexia 2 va Captiva avtomashinalari ishtirokida yo‘l-transport hodisasi sodir bo‘lgan. YTH oqibatida Nexia 2 avtomashinasi yo‘lovchisi tan jarohat olgan. Holat yuzasidan Toshkent shahar IIBB YHXB mas’ul xodimlari tomonidan surishtiruv harakatlari olib borilmoqda. Eslatib o‘tamiz, Vazirlar Mahkamasining 3 apreldagi qarori bilan Yo‘l harakati qoidalariga shaharlarda transport vositalarining ruxsat etilgan maksimal tezligiga oid o‘zgartirishlar kiritilgan. Bu o‘zgarish bilan Nukus va Toshkent shaharlarida, viloyatlar va tumanlarning markazlarida, shuningdek, shaharlar hududlarida transport vositalarining tezligini soatiga 60 kilometrdan oshirmasdan harakatlanishga ruxsat etiladi.